Ludvig (Ranskan kruununprinssi, 1682–1712)

Ludvig, Burgundin herttua (); (16. elokuuta 1682 Versailles, Ranskan kuningaskunta – 18. helmikuuta 1712 Marly) oli Ranskan kruununperillisen dauphin Ludvigin ja Baijerin prinsessa Marie Annen (1660–1690) vanhin poika ja Ludvig XIV:n pojanpoika. 

Isänsä kuoleman jälkeen vuonna 1711 hänestä tuli kruununperillinen eli dauphin, ja häntä koulutettiin huolella kirjailija François Fénelonin johdolla. Hän kuoli 29-vuotiaana tuhkarokkoon ennen isoisäänsä kuningasta. Hän oli naimisissa kaksinkertaisen pikkuserkkunsa Savoijin prinsessa Marie Adelaïden (1685–1712) kanssa, joka myös kuoli tuhkarokkoon 12. helmikuuta, kuusi päivää ennen puolisoaan.
vasen|pienoiskuva|188x188px|Savoijin prinsessa Marie Adélaïde, Burgundin herttuatar

Jälkeläiset
Ludvig (Louis) Bretagnen herttua (1704–1705), kuoli vuoden ikäisenä kouristuksiin
Ludvig (Louis) Bretagnen herttua, Ranskan dauphin (1707– 8. maaliskuuta 1712), kuoli 5-vuotiaana tuhkarokkoon kolme viikkoa isänsä jälkeen
Ludvig XV, Ranskan kuningas (1710–1774), kihlautui 1722 Espanjan infanta Mariana Viktorian (1718–1781) kanssa, joka lähetettiin takaisin vanhemmilleen 1725. Avioitui puolalaisen prinsessa Maria Leszczyńskan kanssa vuonna 1725, heillä oli kymmenen lasta; kuoli isorokkoon 34-vuotiaana. 

Lähteet
 Mitford, Nancy: Aurinkokuningas, Weilin+Göös, 1966

Luokka:Kruununperijät
Luokka:Ranskan kuninkaalliset
Luokka:Burgundin herttuat
Luokka:Vuonna 1682 syntyneet
Luokka:Vuonna 1712 kuolleet